b"\n_START_ARTICLE_\nLove Hurts Tour\n_START_SECTION_\nApie tur\xc4\x85\n_START_PARAGRAPH_\nPaskatinta gero albumo \xe2\x80\x9eLove Hurts\xe2\x80\x9c \xc4\xafvertinimo ir did\xc5\xbeiul\xc4\x97s singlo \xe2\x80\x9eThe Shoop Shoop Song\xe2\x80\x9c s\xc4\x97km\xc4\x97s Europoje, po \xe2\x80\x9eCould've Been You\xe2\x80\x9c pasirodymo laidoje Top of the Pops, kuris buvo tarsi turo reklama, 1992 m. pavasar\xc4\xaf Cher leidosi \xc4\xaf savo pirm\xc4\x85j\xc4\xaf koncertin\xc4\xaf solo tur\xc4\x85 po Europ\xc4\x85. Po albumo reklamos JAV TV laidose (Late Night with David Letterman, Dame Edna's Neighbourhood Watch, In Concert ir kt.), ji nusprend\xc4\x97 surengti tur\xc4\x85 ir JAV._NEWLINE_Cher sureng\xc4\x97 koncertus 12 Europos \xc5\xa1ali\xc5\xb3 ir JAV. \xe2\x80\x9eLove Hurts Tour\xe2\x80\x9c (palyginus su jos anksteniais solo turais) vyko daugiausia Europoje. Pirmasis pasirodymas \xc4\xafvyko gegu\xc5\xbe\xc4\x97s pabaigoje Berlyne, o paskutinis - lapkrit\xc4\xaf Niujorke. Tur\xc4\x85 buvo planuota prad\xc4\x97ti \xe2\x80\x9eFalcon Theatre\xe2\x80\x9c Kopenhagoje, bet kovo 11 d. pirm\xc5\xb3j\xc5\xb3 trij\xc5\xb3 savai\xc4\x8di\xc5\xb3 koncertai buvo at\xc5\xa1aukti. Sudarant nauj\xc4\x85 tvarkara\xc5\xa1t\xc4\xaf, dauguma koncert\xc5\xb3 buvo perkelti, o kai kurie (\xc4\xafskaitant Osl\xc4\x85 ir Roterdam\xc4\x85) visai at\xc5\xa1aukti, taip suma\xc5\xbeinant koncert\xc5\xb3 Europoje skai\xc4\x8di\xc5\xb3 iki 22. Pasirodymai buvo at\xc5\xa1aukti, nes Cher u\xc5\xbesikr\xc4\x97t\xc4\x97 Epstein-Barr virusu bei d\xc4\x97l l\xc4\x97tinio nuovargio, kuris buvo diagnozuotas 1992 m. pabaigoje. Cher taip pat du kartus d\xc4\x97l ligos atid\xc4\x97jo penkis pasirodymus \xe2\x80\x9eParamount Theater\xe2\x80\x9c Niujorke._NEWLINE_Palyginus su ankstesniu Cher turu, \xc5\xa1is buvo ma\xc5\xbeiau \xc4\xafmantrus, bet kontroversi\xc5\xa1kesnis d\xc4\x97l jame naudot\xc5\xb3 kostium\xc5\xb3 ir religini\xc5\xb3 simboli\xc5\xb3. Scenos viduryje buvo didelis i\xc5\xa1d\xc5\xbei\xc5\xabv\xc4\x99s medis, kurio \xc5\xa1akos driek\xc4\x97si \xc4\xaf abu scenos kra\xc5\xa1tus. Taip pat stov\xc4\x97jo plyt\xc5\xb3 imitacijos kolonos, kuri\xc5\xb3 vir\xc5\xa1uje buvo religinis simbolis: perdurta gyvat\xc4\x97; stilizuota \xc5\xbeuvis, kuri\xc4\x85 pirmieji krik\xc5\xa1\xc4\x8dionys pie\xc5\xa1\xc4\x97 katakombose; kry\xc5\xbeius, taikos simbolis; Ex-voto \xc5\xa1irdis (kuri buvo panaudota ir pirmajame kontroversi\xc5\xa1kame albumo Heart of Stone vir\xc5\xa1elyje). Vir\xc5\xa1uje de\xc5\xa1in\xc4\x97je pakabintas juodas nuogas angelas su dideliais auksiniais sparnais. Scenoje taip pat buvo projektoriaus ekranas, kuris per \xc5\xa1ou nusileisdavo tik du kartus. \xc5\xa0iame ture Cher pirm\xc4\x85kart prad\xc4\x97jo \xc5\xa1ou atlikdama U2 hit\xc4\x85 \xe2\x80\x9eI Still Haven't Found What I'm Looking For\xe2\x80\x9c._NEWLINE_Ture kaip ir albume Love Hurts dominavo poproko, lengvojo roko ir Adult contemporary muzikos stiliai, ta\xc4\x8diau \xc4\xaf program\xc4\x85 nebuvo \xc4\xaftrauktos su \xc4\xafra\xc5\xa1\xc5\xb3 kompanija Geffen Records \xc4\xafra\xc5\xa1ytos dainos \xe2\x80\x9eBang-Bang\xe2\x80\x9c, \xe2\x80\x9ePerfection\xe2\x80\x9c ir \xe2\x80\x9eHeart of Stone\xe2\x80\x9c. D\xc4\x97l roko stiliaus turo Cher taip neatliko savo s\xc4\x97kming\xc5\xb3 dain\xc5\xb3, toki\xc5\xb3 kaip pirm\xc5\xb3j\xc5\xb3 7-o de\xc5\xa1imtme\xc4\x8dio hit\xc5\xb3, pop dain\xc5\xb3 i\xc5\xa1 8-o de\xc5\xa1imtme\xc4\x8dio ir savo disko motyvo \xe2\x80\x9eTake Me Home\xe2\x80\x9c. Kaip ir pirmuosiuose savo turuose, Cher atliko daug koveri\xc5\xb3: \xe2\x80\x9eMany Rivers To Cross\xe2\x80\x9c, \xe2\x80\x9eFire\xe2\x80\x9c, \xe2\x80\x9eLove Is A Battlefield\xe2\x80\x9c bei savo naujausi\xc4\x85 Nr.1 hit\xc4\x85 Jungtin\xc4\x97je Karalyst\xc4\x97je \xe2\x80\x9eThe Shoop Shoop Song\xe2\x80\x9c, kuris yra filmo \xe2\x80\x9eMermaids\xe2\x80\x9c garso takelis. Koncerto metu Cher pakeisdavo devynis kostiumus. Visi kostiumai buvo sukurti dizainerio Bob Mackie.\n_START_SECTION_\n\xc5\xa0ou\n_START_PARAGRAPH_\nKoncertas paprastai prasid\xc4\x97davo 21 val. ir buvo padalintas \xc4\xaf daug segment\xc5\xb3. Instrumentini\xc5\xb3 interliudij\xc5\xb3 metu Cher tur\xc4\x97davo laiko persirengti. \xc5\xa0ou prad\xc5\xbeioje buvo rodomi vaizdai i\xc5\xa1 jos gyvenimo: nuo \xc5\xa1eimos iki jos karjeros televizijoje, muzikoje ir kine. Tas pats vaizdo klipas buvo rodomas ir turuose Take Me Home Tour ir Heart of Stone Tour._NEWLINE_Po to ekranas pakildavo ir ji leisdamasi platforma prad\xc4\x97davo dainuoti \xe2\x80\x9eI Still Haven't Found What I'm Looking For\xe2\x80\x9c. Nusivilkusi \xc5\xa1varkel\xc4\xaf ji dainuodavo \xe2\x80\x9eBye Bye Baby\xe2\x80\x9c. Tada eidavo persirengti. Kol ji rengdavosi, \xc5\xa1ok\xc4\x97jai scenoje \xc5\xa1okdavo pagal instrumentin\xc4\x99 dainos \xe2\x80\x9eWe All Sleep Alone\xe2\x80\x9c versij\xc4\x85. V\xc4\x97liau Cher \xc4\xafeidavo \xc4\xaf scen\xc4\x85 ir atlikdavo \xe2\x80\x9eWe All Sleep Alone\xe2\x80\x9c ir \xe2\x80\x9eI Found Someone\xe2\x80\x9c. Po greito kostium\xc5\xb3 pakeitimo, ji gri\xc5\xbedavo \xc4\xaf scen\xc4\x85 ir atlikdavo \xe2\x80\x9eLove and Understanding\xe2\x80\x9c ir \xe2\x80\x9eSave up All your Tears\xe2\x80\x9c._NEWLINE_Pasibaigus dainai nusileisdavo ekranas, kuriame buvo rodomos i\xc5\xa1traukos i\xc5\xa1 \xc5\xbeymiausi\xc5\xb3 Cher film\xc5\xb3. Tada ji dar kart\xc4\x85 nusileisdavo platforma ir atlikdavo \xe2\x80\x9eAfter All\xe2\x80\x9c. Greitai pakeitusi kostiumus ji sudainuodavo \xe2\x80\x9eMany Rivers To Cross\xe2\x80\x9c._NEWLINE_Po instrumentin\xc4\x97s dainos prasid\xc4\x97davo \xc5\xa1ou kantri stiliaus dalis. Ji sudainuodavo \xe2\x80\x9eFire\xe2\x80\x9c ir \xe2\x80\x9eJust Like Jesse James\xe2\x80\x9c. Tada ji atlikdavo \xe2\x80\x9eLove is a Battlefield\xe2\x80\x9c ir \xe2\x80\x9eIf I Could Turn Back Time\xe2\x80\x9c. Po \xc5\xa1i\xc5\xb3 dain\xc5\xb3 ji atlikdavo \xe2\x80\x9eLove Hurts\xe2\x80\x9c ir \xe2\x80\x9eThe Shoop Shoop Song (It's In His Kiss)\xe2\x80\x9c. Turo metu programa beveik nesikeit\xc4\x97, tik kartais Cher kai kurias dainas pakeisdavo koveriais ar savo senomis dainomis._NEWLINE_\xc5\xa0altinis:\n_START_SECTION_\nKostiumai\n_START_PARAGRAPH_\n\xe2\x80\x9eLove Hurts turui\xe2\x80\x9c mados dizaineris Bob Mackie suk\xc5\xabr\xc4\x97 devynis unikalius kostiumus t\xc4\x99sdamas Geffen eros odin\xc4\xaf/valdov\xc4\x97s stili\xc5\xb3. Ture Cher naudojo kai kuriuos kostiumus vilk\xc4\x97tus ankstesniuose turuose ar vie\xc5\xa1uose pasirodymuose. Pirmasis yra dainoms \xe2\x80\x9eWe All Sleep Alone\xe2\x80\x9c ir \xe2\x80\x9eI Found Someone\xe2\x80\x9c, kur Cher vilki skyl\xc4\x97t\xc4\x85 kostium\xc4\x85 su blizgu\xc4\x8diais ir juod\xc4\x85 garbanot\xc4\x85 peruk\xc4\x85. Pirmajai dainai ji u\xc5\xbesivilkdavo juod\xc4\x85 odin\xc4\xaf \xc5\xa1varkel\xc4\xaf. \xc5\xa0is drabu\xc5\xbeis buvo naudotas mini ture \xe2\x80\x9eThe Black Rose Show\xe2\x80\x9c ir \xe2\x80\x9eI Found Someone\xe2\x80\x9c vaizdo klipe. \xe2\x80\x9eAfter All\xe2\x80\x9c pasirodymo metu Cher vilk\xc4\x97jo Ledo Karalien\xc4\x97s kailinius, nusagstytus blizgu\xc4\x8diais ir nusmailint\xc4\x85 skryb\xc4\x97l\xc4\x99. \xc5\xa0is kostiumas buvo naudotas turuose \xe2\x80\x9eHeart of Stone Tour\xe2\x80\x9c ir \xe2\x80\x9eCher at the Colosseum\xe2\x80\x9c Las Vegase. Paskutinis buvo pana\xc5\xa1us \xc4\xaf suknel\xc4\x99, kuri\xc4\x85 ji vilk\xc4\x97jo Oskar\xc5\xb3 ceremonijoje 1988 m., kai laim\xc4\x97jo Geriausios aktor\xc4\x97s apdovanojim\xc4\x85. Su \xc5\xa1ia tamsia, blizgan\xc4\x8dia ir permatoma suknel\xc4\x97 ji atlikdavo dain\xc4\x85 \xe2\x80\x9eMany Rivers to Cross\xe2\x80\x9c._NEWLINE_Visi kiti kostiumai buvo naudoti tik \xc5\xa1iame ture. Pirmojoje \xc5\xa1ou dalyje Cher vilk\xc4\x97jo juodas kelnes, \xc5\xa1varkel\xc4\xaf ir n\xc4\x97riniuot\xc4\x85 palaidin\xc4\x99. Taip pat u\xc5\xbeid\xc4\x97jusi raudon\xc4\x85 garbanot\xc4\x85 peruk\xc4\x85 ir daug perlini\xc5\xb3 karoli\xc5\xb3. Po antro persirengimo Cher vilk\xc4\x97jo juod\xc4\x85 n\xc4\x97riniuot\xc4\x85 suknel\xc4\x99 su juodu lygiu arba garbanotu peruku ir atlikdavo \xe2\x80\x9eLove and Understanding\xe2\x80\x9c ir \xe2\x80\x9eSave Up All Your Tears\xe2\x80\x9c. Kantri stiliaus dalyje ji vilk\xc4\x97jo vergov\xc4\x97s korset\xc4\x85, juodus batus ir juodas kelnes. Taip pat juod\xc4\x85 garbanot\xc4\x85 peruk\xc4\x85 ir kartais \xc5\xa1iaudin\xc4\x99 skryb\xc4\x97l\xc4\x99. Dainai \xe2\x80\x9eLove Is a Battlefield\xe2\x80\x9c ji vilk\xc4\x97jo kostium\xc4\x85 pana\xc5\xa1\xc5\xb3 \xc4\xaf Romos kari\xc5\xb3 uniform\xc4\x85 ir ilg\xc4\x85 juod\xc4\x85 peruk\xc4\x85. Po to atlikdavo savo hit\xc4\x85 \xe2\x80\x9eIf I Could Turn Back Time\xe2\x80\x9c, vilk\xc4\x97dama odin\xc4\xaf vergov\xc4\x97s kostium\xc4\x85 ir juod\xc4\x85 garbanot\xc4\x85 peruk\xc4\x85. Paskutiniams pasirodymams Cher apsivilkdavo balt\xc4\x85 suknel\xc4\x99 ir banguot\xc4\x85 peruk\xc4\x85._NEWLINE_Turo Europoje ir \xc5\xa0iaur\xc4\x97s Amerikoje metu kostiumai nesikeit\xc4\x97, tik koncerte per Halovyn\xc4\x85 Niujorke Cher pirm\xc5\xb3j\xc5\xb3 dain\xc5\xb3 metu vilk\xc4\x97jo raganos suknel\xc4\x99 su suglam\xc5\xbeytu korsa\xc5\xbeu ir juodu permatomu sijonu bei juodai balt\xc4\x85 peruk\xc4\x85. Tas pats perukas buvo panaudotas ir dainai \xe2\x80\x9eIf I Could Turn Back Time\xe2\x80\x9c._NEWLINE_\xc5\xa0altinis:"